Μανόλο Χιμένεθ

Ο Μανόλο Χιμένεθ (στα ισπανικά: Manuel Jiménez Jiménez) είναι Ισπανός επαγγελματίας προπονητής και πρώην ποδοσφαιριστής. Γεννήθηκε στις 26 Ιανουαρίου 1964 στην πόλη Αραάλ (Arahal) της Ισπανίας. Στο παρελθόν έχει αγωνιστεί στη Σεβίλλη , όπου κατείχε το ρεκόρ των περισσότερων εμφανίσεων στην ιστορία της εν λόγω ομάδας (354) μέχρι να καταριφθεί από τον Χεσούς Νάβας, ενώ έχει δουλέψει και ως προπονητής στον ίδιο σύλλογο, καθώς και στη Ρεάλ Σαραγόσα.  Στην Ελλάδα έγινε γνωστός ως πρώην προπονητής της ΑΕΚ με την οποία κατέκτησε το Πρωτάθλημα το 2018 και το Κύπελλο το 2011. Διατέλεσε επίσης και προπονητής του Άρη Θεσσαλονίκης.

 Καριέρα Ποδοσφαιριστή 
Στην ποδοσφαιρική του καριέρα αγωνιζόταν ως αμυντικός και ξεκίνησε από τις ακαδημίες της Σεβίλλης. Στη δεύτερη ομάδα του συλλόγου πήγε την περίοδο του 1983-84 και από τότε μέτρησε στην καριέρα του πάνω από 400 εμφανίσεις (354 στην πρώτη ομάδα). Το 1997 πήγε στη Ρεάλ Χαέν, όπου έκανε μόνο εννέα εμφανίσεις και την επόμενη χρονιά (1998) ολοκλήρωσε την ποδοσφαιρική του καριέρα.

 Στην εθνική Ισπανίας 
Το 1986 σε ηλικία 21 ετών έγινε διεθνής με την εθνική U21 της Ισπανίας όπου έκανε μόνο μια εμφάνιση και δύο χρόνια αργότερα είχε μία συμμετοχή και με την εθνική U23. Το 1988 έκανε την πρώτη του εμφάνιση με την εθνική Ανδρών, όπου αγωνίστηκε μέχρι το 1990 με 1 γκολ σε 15 εμφανίσεις.

 Καριέρα Προπονητή 
 Σεβίλλη 
Μετά την ολοκλήρωση της ποδοσφαιρικής του καριέρας, άρχισε να ασχολείται με την προπονητική το 2000 στη δεύτερη ομάδα της Σεβίλλης, όπου παρέμεινε επτά ολόκληρα χρονια (2000-2007). Το 2007 προωθήθηκε στην πρώτη ομάδα του συλλόγου όπου παρέμεινε τρία χρόνια, μέχρι το φθινόπωρο του 2010.

 ΑΕΚ (2010-2011) 
Το φθινόπωρο του 2010 συμφώνησε με την ΑΕΚ για δύο χρόνια, αντικαθιστώντας τον Ντούσαν Μπάγιεβιτς και στον πρώτο του αγώνα εναντίον του Άρη Θεσσαλονίκης εκτός έδρας, η νέα του ομάδα νίκησε με 0-4, αποχώρησε όμως το 2011, έχοντας κατακτήσει ένα κύπελλο (2010-11).

 Σαραγόσα 
Το 2011 ο Χιμένεθ ανέλαβε τη Ρεάλ Σαραγόσα και παρέμεινε μέχρι το 2013.

 Αλ Ραγιάν 
Από το 2013 ως το 2015 ήταν προπονητής της Αλ Ραγιάν.

 ΑΕΚ (2017-2018) 
Τον Ιανουάριο του 2017 επέστρεψε έπειτα από 5,5 χρόνια στην ΑΕΚ, αντικαθιστώντας τον Ζοσέ Μοράις.Με την ΑΕΚ κατέκτησε το πρωτάθλημα Ελλάδος. Στις 25 Μαΐου του 2018 αποχώρησε από τον πάγκο των κιτρινόμαυρων.

 Λας Πάλμας (2018) 
Στις 26 Μαΐου 2018 ανακοινώθηκε η πρόσληψη του Χιμένεθ του από την Λας Πάλμας με την οποία υπέγραψε συμβόλαιο συνεργασίας διάρκειας ενός έτους με οψιόν ανανέωσης για ένα ακόμη έτος σε περίπτωση που καταφέρει να ανεβάσει την ομάδα στην πρώτη κατηγορία του Ισπανικού Πρωταθλήματος. 

Στις 17 Νοεμβρίου 2018 αποχώρησε από την Λας Πάλμας.

 ΑΕΚ 
Στις 6 Φεβρουαρίου 2019 αντικατέστησε τον Μαρίνο Ουζουνίδη και επέστρεψε στην ΑΕΚ για 3η φορά στην καριέρα. Αποχώρησε με το τέλος της σεζόν.

Αλ Ουάχντα (2019-2020)
Τον Οκτώβριο του 2019  υπέγραψε μονοετές συμβόλαιο με την Αραβική Αλ Ουάχντα των Ηνωμένων Αραβικών Εμιράτων.

ΑΕΚ
Στις 22 Δεκεμβρίου 2020 επέστρεψε για 4η φορά στην ΑΕΚ. Μετά από μια κακή σεζόν στην οποία η ομάδα τερμάτισε 4η αποχώρησε από τον πάγκο της ομάδας στις 25 Μάϊου 2021.

 Aλ Ουάχντα και Σέρρο Πορτένιο (2022-2023 και 2023-2024) 
Επέστρεψε στην ομάδα της Σαουδικής Αραβίας τον Οκτώβριο του 2022 μετά από 1,5 χρόνο απουσίας από τους πάγκους. Αποχώρησε όμως στις 12 Μαρτίου 2023.

Μετά από άλλον έναν χρόνο απουσίας από τους πάγκους ήρθε σε συμφωνία με την Σέρρο Πορτένιο από την Παραγουάη. Αποχώρησε όμως με την έναρξη της σεζόν 2024-2025 , τον Σεπτέμβριο του 2024.
 Άρης Θεσσαλονίκης (2025-2026) 
Στις 10 Σεπτεμβρίου 2025, επέστρεψε στην Ελλάδα για να αναλάβει την τεχνική ηγεσία του Άρη Θεσσαλονίκης, αντικαθιστώντας τον Μαρίνο Ουζουνίδη. Άρης: Ο Μανόλο Χιμένεθ νέος προπονητής των κίτρινων Στις 22 Φεβρουαρίου 2026 ανακοινώθηκε η λύση της συνεργασίας του με την ομάδα της Θεσσαλονίκης. Σε 26 αγώνες ο απολογισμός του ήταν 9 νίκες, 11 ισοπαλίες και 6 ήττες. 

Προπονητικά στατιστικά στοιχεία
Προφίλ του Μανόλο Χιμένεθ στο Soccerway (αρχειοθετημένο)
+ Προπονητικό ιστορικό ανά ομάδα και θητεία			ΟμάδαΑπόΈωςΑριθμοί	 Σεβίγια B'1 Ιουλίου 200027 Οκτωβρίου 2007 Σεβίλλη27 Οκτωβρίου 200723 Μαρτίου 2010 Α.Ε.Κ.7 Οκτωβρίου 20105 Οκτωβρίου 2011 Σαραγόσα31 Δεκεμβρίου 201110 Ιουνίου 2013 Αλ Ραγιάν4 Νοεμβρίου 201320 Μαΐου 2015 Α.Ε.Κ.19 Ιανουαρίου 201725 Μαΐου 2018 Λας Πάλμας26 Μαΐου 201816 Νοεμβρίου 2018 Α.Ε.Κ.6 Φεβρουαρίου 201927 Μαΐου 2019 Αλ Ουάχντα19 Οκτωβρίου 201918 Ιουλίου 2020 Α.Ε.Κ.27 Δεκεμβρίου 202025 Μαΐου 2021 Αλ Ουάχντα4 Οκτωβρίου 202212 Μαρτίου 2023 Σέρρο Πορτένιο19 Μαρτίου 202430 Σεπτεμβρίου 2024 ΑΠΟΕΛ12 Οκτωβρίου 20242 Μαρτίου 2025Άρης10 Σεπτεμβρίου 202522 Φεβρουαρίου 20262691162525 +034,62Σύνολα8754242152361,310842+46848,46

 Παραπομπές 

 Πηγές 

  Στατιστικά του Χιμένεθ στην προπονητική του καριέρα
  Στατιστικά του Χιμένεθ στην ποδοσφαιρική του καριέρα
 Το προφίλ του Χιμένεθ στην Εθνική Ισπανίας.

Κατηγορία:Αμυντικοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ισπανοί προπονητές ποδοσφαίρου
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ολυμπιακής ομάδας Ισπανίας
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Εθνικής Ισπανίας Κ21
Κατηγορία:Προπονητές ποδοσφαίρου Σεβίλλη ΦΚ
Κατηγορία:Προπονητές ποδοσφαίρου Ρεάλ Σαραγόσα
Κατηγορία:Ποδοσφαιριστές Ρεάλ Χαέν
Κατηγορία:Ποδοσφαιριστές Σεβίγια ΑΚ
Κατηγορία:Προπονητές Σούπερ Λιγκ Ελλάδας
Κατηγορία:Προπονητές Πριμέρα Ντιβιζιόν
Κατηγορία:Ισπανοί προπονητές ποδοσφαίρου στο εξωτερικό